Il-Kunsill adotta l-prijoritajiet tal-UE għan-NU u għat-73 Assemblea Ġenerali tan-NU. Il-konklużjonijiet enfasizzaw kif fid-dinja volatili u imprevedibbli tal-lum, l-UE ser tieħu l-impenn li tagħti spinta lill-multilateraliżmu. Il-prijorità ewlenija tal-UE ser tkun li tappoġġa lin-NU fil-perijodu ta' bidla, filwaqt li tittraduċi l-impenn tal-UE għall-multilateraliżmu f'aġenda proattiva multilaterali. Għat-73 AĠNU, l-UE ser tiffoka fuq il-paċi u l-prevenzjoni tal-kunflitt, aġenda pożittiva komuni bil-promozzjoni u l-ħarsien tad-drittijiet tal-bniedem fil-qalba tal-multilateraliżmu, kif ukoll impenn globali dejjem jikber dwar kwistjonijiet bħall-azzjoni klimatika, l-ambjent, il-migrazzjoni, il-ġlieda kontra t-terroriżmu u n-nonproliferazzjoni ta' armi ta' qerda massiva. Il-konlkużjonijiet jenfasizzaw ukoll li s-sħubiji u l-ħidma ta' sensibilizzazzjoni huma essenzjali biex jinkiseb multilateraliżmu b'saħħtu fil-livell tal-pajjiżi, fejn huwa l-aktar importanti. Il-konklużjonijiet jissottolinjaw l-importanza ta' sħubija strateġika ġenerali bejn l-UE u n-NU. Prijoritajiet tal-UE fin-Nazzjonijiet Uniti u t-73 Assemblea Ġenerali tan-Nazzjonijiet Uniti (Settembru 2018 – Settembru 2019) L-UE fl-Assemblea Ġenerali tan-NU Delegazzjoni tal-UE għan-Nazzjonijiet Uniti Ara l-paġna tal-laqgħa